User:Mysticwords/sandbox

കുന്നുമ്മൽ മഖാം

ഖുതുബുസ്സമാൻ സയ്യിദ് അബ്ദുൽ ഖദീം ഷാ ഖാദിരി അൽ ഹൈദറൂസി എന്ന മഹാനാണ് കുന്നുമ്മൽ മഖാമിൽ അന്ത്യവിശ്രമം കൊള്ളുന്നത്. ഖാദിരിയ്യ ത്വരീഖത്തിന്റെ ഖലീഫയായ മഹാനവർകൾ ഖുറാസാനിൽ നിന്നും എഴിമലയിലേക്ക് കപ്പൽ മാർഗം വരികയും തുടർന്ന് പ്രത്യേക ക്ഷണപ്രകാരം ഇരിക്കൂറിലേക്ക് പായ്കപ്പൽ മാർഗം വന്നെത്തുകയും ചെയ്തു.

അന്നത്തെ നാട്ടുരാജാവായിരുന്ന കല്യാട്ടശ്മൻ സയ്യിദവർകൾക്ക് കുന്നുമ്മൽ മഖാമുൾപ്പെടുന്ന നൂറേക്കറോളം സ്ഥലം ഹദിയയായി കൊടുക്കുകയും ചെയ്തു. അവിടുത്തെ പത്നി ഫാത്തിമ ബീവിയും രണ്ട് മക്കളും മറ്റുള്ളവരും മഹാനവർകളെ അനുഗമിച്ചിട്ടുണ്ടായിരുന്നു. ഇരിക്കൂറിലെ നിലാമുറ്റം, കോടാർമ്പ് മഖാമുകൾ വെളിപ്പെടുത്തിക്കൊടുത്തത് മഹാനവർകളാണ്.

സയ്യിദ് മുഹമ്മദ് (റ) ന്റെ മകനായ സയ്യിദ് അബ്ദുൽ ഖദീം ഷാ ഖാദിരി അൽ ഹൈദറൂസി മഹാനവർകൾ മുഹ്‌യിദ്ദീന്‍ ശൈഖ് (റ) വിന്റെ 22-ാമത്തെ പേരമകനാണ്. മാറാവ്യാധി രോഗങ്ങൾക്കും മറ്റുമായി ജനങ്ങൾ തങ്ങളവർകളെ സമീപിക്കുകയും ജാതി-മത-വർഗ ഭേദമില്ലാതെ സർവ്വർക്കും അഭയ കേന്ദ്രമായിരുന്നു മഹാനവർകൾ.

കുന്നുമ്മൽ വലിയുപ്പാപ്പ എന്ന പേരിലാണ് സയ്യിദ് അബ്ദുൽ ഖദീം തങ്ങൾ ഇന്നും അറിയപ്പെടുന്നത്. ഹൈദറൂസി ഖബീലയിൽ പെട്ട മഹാനവർകളുടെ പേരമക്കളാണ് ഇന്നത്തെ ഇരിക്കൂറിലെ സാദാത്തീങ്ങൾ.